
 Hej jeg er 12 år og er nervøs for min højde jeg er 1,65 og alle drengene er kun omkring 1,50 får jeg nogensinde en kærseste der er højere ende mig??? Please svar kh pigen 
Højde
=====



 Hej du,  
  
Jeg forstår godt, at det kan være en bekymring i din alder, at du er højere end alle drengene. Faktisk oplevede jeg det præcis samme og er den dag stadig højere end mange drenge. Dog er det ikke tilfældet for alle, for drenge vokser faktisk langsommere end piger gør. Det betyder altså, at de sagtens kan blive højere end dig, når I bliver ældre. Dog synes jeg ikke, at du skal bekymre dig om, at få en kæreste, som er højere end dig selv. Hvorfor er det så vigtigt? Jeg selv er gift med en mand, som er en smule lavere end jeg er. Det er der intet i vejen med. Når du bliver ældre, betyder højden ikke så meget, så du kan være helt rolig. Det lyder måske en smule kliché, men det er jo det indre der tæller, og intet kunne være mere ligegyldigt end hvor høj man er. Jeg kender mange piger, som har kærester, som er lavere end dem selv, og det gør absolut ingenting. Jeg håber, at du kan finde ro i det hele, og så skal du nok regne med, at drengene alle sammen vokser en del.  
  
- Benedicte

 

Hej med dig,

Ofte er det sådan, at piger udvikler sig hurtigere end drenge. Dette gælder også for højde, og derfor kan du opleve at pigerne er højere end drengene i en periode. Dog vil du opleve, at drengene lige pludselig tager fart på og bliver højere end dig. Derfor behøver du ikke bekymre dig - jeg er sikker på at flere af drengene med tiden nok skal blive højere end dig. Dog kræver det en smule tålmodighed. 

Jeg håber mit svar kan hjælpe,

Venlige hilsner Kamilla.

 